שיחה:יגאל עמדי

message: לא נראה שלערך זה יש זכות קיום על פי הכללים שלנו. גילגמש • שיחה 19:21, 3 באוקטובר 2015 (IDT)
replies: text: לדעתי דווקא יש חשיבות. ראו שיחה:אסף זמיר. מה שכתבתי שם טוב ויפה גם לכאן: מי שכיהן במשך 15 שנים כסגן וממלא מקום ראש עיריית ירושלים, בירת ישראל, השפיע על חייהם של מאות אלפי אזרחים, לא פחות ולפעמים יותר מחבר כנסת, סגן שר ואפילו שר בלי תיק, לגביהם לאף אחד אין ספק שהם זכאים לערך. גם השוואה לחבר מועצת עיר מן השורה בעיר בינונית או גדולה אינה במקומה במקרה זה. Lostam - שיחה 05:34, 4 באוקטובר 2015 (IDT)
replies: text: : מצטרף ללוסטם. בורה בורה - שיחה 07:36, 4 באוקטובר 2015 (IDT)
replies: text: ::בוודאי שיש חשיבות. בשנת 2003 ראש עיר זמני של בירת ישראל, מונה לאחר פרישת אהוד אולמרט, לתקופה קצרצרה. אך הערך דורש עריכה ומקורות באופן דחוף. BAswim - שיחה 03:00, 5 באוקטובר 2015 (IDT)
thread_title: דיון חשיבות

message: המשפט "היה ממקימי עמותת התרבות סקו"פ (סינמה, קפה ופוליטיקה), בה ציירים, פסלים ,אנשי תאטרון ומוזיקה מצאו בה במה לבטא את כישוריהם" אינו ממש תואם את מה שאני זוכר. אני זוכר ביקורות שהגדירו את עמותת סקו"פ, בתור גוף שהקים יהושע מצא, כדי לתת בילויים בחינם לחברי המפלגה, בתור ספק שוחד פוליטי. תומס אפינג - שיחה 22:17, 3 באוקטובר 2015 (IDT)
replies: text: לפי דוח מבקר המדינה מ-1989 עמותת סקו"פ עסקה בפעילות פוליטית, אע"פ שמטרות העמותה כפי שמייסדיה הודיעו היו "לקיים פעילות תרבותית וחינוכית". בדיון מה-27 במרץ 2000 בוועדת הכנסת לביקורת המדינה (בראשות עוזי לנדאו), העיד חה"כ לשעבר יהושע מצא, שהוא הקים את העמותה, וכי עמותה זו הייתה "עמותה שקמה על רקע מערכה פוליטית בירושלים." באותו דיון הסביר רובי ריבלין - הנשיא דהיום, חבר הכנסת אז - שהעמותה הוקמה ע"י פוליטיקאים מהליכוד למטרות פוליטיות, אם כי היו כמה "אהבלים" (כלשונו של ריבלין), שהאמינו שהעמותה קמה למטרות "תרבותיות וחינוכיות"!...  יגאל עמדי היה אחד מאותם פוליטיקאים ועסקנים ירושלמיים של הליכוד, שהקימו את העמותה הפוליטית הזאת. ובכל מקרה, מבקר המדינה ביקר קשות את פעולת העמותה, ומסתבר שהיא פעלה בניגוד לדרישות החוק, נסגרה באופן תמוה ב-1999 ובשנת 2000 נעלמו המסמכים הקשורים בה, שהיו צריכים להיות אצל רשם העמותות. לכן, אני מציע למחוק את הסיפור הבדוי על סקופ או לפרט מה היו מהותה ומטרתה האמיתיות של עמותת סקו"פ זאת.46.117.231.164 18:10, 28 בנובמבר 2015 (IST)
thread_title:  יש משפט מאוד לא מדוייק בערך 

message: עמדי בשום פנים ואופן לא היה "ממקימי מינהלת ההקמה של הרשות השניה לטלויזיה ורדיו" ככתוב. ראשי מינהלת ההקמה היו: אברהם פורז (1985-6) אורן טוקטלי (1986-1991) נסים משעל (1991/2) מיכה לימור (1992-1993). לאחר ההשתלטות הפוליטית של רוני מילוא על המינהלת הוא מינה את עוזרו לתפקיד שלא היה קיים: "מזכ"ל המועצה" למועצה שלא היתה ושיחדיו פעלו כדי לעכב את מינויה עד שבגצ שהגיש ח"כ אברהם פורז אילץ אותם לעשות זאת. בנוסף לעמדי לא היה כל קשר לרדיו. על פי הסכם בין הליכוד לבין ש"ס רק עניני ערוץ 2 הועברו ממשרד התקשורת לאחריות ראש הממשלה ובפועל לידיו של שר המשטרה רוני מילוא, ואילו הרדיו האזורי נשאר במשרד התקשורת באחריות השר פנחסי שמינה את אורן טוקטלי לעמוד בראש מינהלת הרדיו. 109.186.8.37 11:45, 21 באוקטובר 2015 (IDT)
replies: text: מה המקור שלך? יונתן - שיחה 21:11, 21 באוקטובר 2015 (IDT)
replies: text: :הבעייה היא, שכאשר מישהו מצליח להחדיר לוויקיפדיה, ולפי החשד - לצרכים פוליטיים, כדי לתמוך במינויו של העסקן עמדי לתפקיד יו"ר המועצה לתרבות ולאמנות - ערך מפוקפק ומלא הטעיות ועובדות לא נכונות, לך ותחפש מקורות אינטרנטיים על "אירועים" מלפני כ-30 שנים, שבעצם לא היו ולא נבראו, כדי לסתור את הכתוב בו. השאלה "מה המקור שלך" היא טענת ראי לסוגיה הקלאסית: לך תוכיח, שאחותך לא זונה.46.117.231.164 11:47, 18 בנובמבר 2015 (IST)
thread_title:  מידע שגוי ומטעה 

message: החדרת הערך "יגאל עמדי" לוויקיפדיה לפני עשרה ימים, שלא על ידי עורכים מזוהים, מעלה ריח חריף מאוד של תרגיל פוליטי. השרה מירי רגב, שרת התרבות והספורט, מבקשת בעצם הימים האלה למנותו ליו"ר המועצה לתרבות ולאמנות, וכך מכלילים בביוגרפיה שלו את העובדה, ש"למד בחוג לפיסול", ומספרים שהוא חבר במועצה לתרבות ואמנות של מפעל הפיס, אם כי לא נכתב בערך "מטעם", שהיה מינוי פוליטי על ידי מנגנון פוליטי. לכן צריך לשקול אם מקומו של הערך הזה להישאר בוויקיפדיה בשלב הזה, כאשר מועמדותו לתפקיד על ידי גברת רגב היא על הפרק.46.117.231.164 11:40, 12 בנובמבר 2015 (IST)
   
replies: text: הערך נכתב לפני חודש ועשרה ימים, כמובן....46.117.231.164 12:14, 12 בנובמבר 2015 (IST
thread_title:  הערך נכנס לוויקיפדיה עם העלאת מועמדותו של עמדי לתפקיד ממלכתי